Publication: Magyar Közlöny
Issue: MK-2004-45 (Year: 2004, Number: 45)
Era: 2004-2010
Section: a 19/2002. (V. 8.) OM rendelethez]
Paragraph Index: 793

1. Általános elõírások 1.1. Annak, aki intézményt kíván létesíteni, szakmai programban kell összefoglalnia azokat a feladatokat, amelyek megoldására az épület megfelelõ feltételeket biztosít. A szakmai program megvalósításához szükséges helyiségek számát, befogadóképességét, a beépítésre váró eszközök és felszerelések jegyzékét tervezési programban kell összefoglalni. A már meglévõ kollégiumok esetén az új helyiségekre vonatkozóan a közoktatásról szóló törvény alapján meghatározott pedagógiai program, új kollégium létesítése esetén a szakmai program alapján kell a tervezési programot elkészíteni. Ha a meglévõ épület, illetve környezete egyedi vagy területi védettség alatt áll, az örökségvédelmi szempontokat a tervezési program készítése, illetve a tervezés folyamán figyelembe kell venni. 1.2. A tervezési programot az intézményfenntartó köteles elkészíttetni. A minõség és szakszerûség biztosítása érdekében a tervezési programot már meglévõ kollégium esetén a nevelõtestület és az igazgató, új kollégium létesítése esetén a helyi társadalom igényeit jól ismerõ, szakirányú (pedagógus) felsõfokú végzettségû, az Országos Szakértõi Névjegyzékben szereplõ szakember(ek) közremûködésével külön jogszabályban meghatározott jogosultsággal rendelkezõ vezetõ tervezõ építész szakember(ek) készítheti(k). Ha a kollégiumban nemzeti vagy etnikai kisebbségi nevelés és oktatás folyik, a tervezési program elkészítéséhez az Országos Szakértõi Névjegyzékben szereplõ nemzetiségi szakértõ(k) igénybevétele is szükséges. 1.3. A tervezési programot a helyi társadalom valós igényeit tükrözõ demográfiai, szociológiai, közgazdasági elemzéssel kell alátámasztani. 1.4. A tervezési programnak legalább azt a szakmai tartalmat és téri keretet tartalmaznia kell, amely még éppen biztosítja a pedagógiai program, új kollégium létesítése esetén a tervezett feladatellátás szakmai programja megvalósítását (lásd 1. számú függelék). Ez alatt a tartalmi határ alatt nem lehet kollégiumot létesíteni, illetve nem lehet az intézményt kollégiumnak nevezni. A tervezési programban ezt a tartalmi határt meg lehet haladni (lásd 2. számú függelék). 1.5. A tervezési programot az intézményfenntartó hagyja jóvá, és a tervezés, valamint az építés egész folyamatában ellenõrzi/ellenõrizteti annak megvalósítását. Ha a kollégiumban nemzeti vagy etnikai kisebbségi nevelés és oktatás folyik, a tervezési program jóváhagyásához a fenntartónak be kell szereznie az intézmény székhelye szerint illetékes helyi kisebbségi önkormányzat — ennek hiányában az országos kisebbségi önkormányzat — véleményét is. A tervezési program alapján elkészített építészeti-mûszaki tervdokumentációt az építésügyi hatósági engedélyezési eljárásra történõ benyújtás elõtt a külön jogszabályban meghatározott tervtanácshoz kell benyújtani. Ennek szakbírálói közé az Országos Szakértõi Névjegyzékben szereplõ, az intézmény típusának megfelelõ közoktatási szakértõket kell bevonni.

Source: https://magyarkozlony.hu/hivatalos-lapok/b1126642122c87c804a746de6de16136f3ad7035/dokumentumok/9bfe32c0675a223379ecd52619a82cd01ef04fb4/letoltes